Winandus

Winandus oli Kärkna abt aastail 1277–1287.

1277. aastal (Livl. U.B. I CDL, regest 311) kirjutas ta (frater W., dictus abbas in Valkana) koos Dünamünde abti H.-ga Tallinnast Lübecki raele pärast laevaõnnetust Tallinna peamehe Eylarduse poolt äravõetud varade asjus. 

Veel on ta andnud kaks ürikut:
3. jaanuaril 1282 (frater Wynandus dictus, abbas in Valkana, Livl. U.B. III CDLXXVIa, regest 540a)
3. veebruaril 1288 (Winhandus, Dei promissione abbas in Valkenha, Livl. U.B. III DXXIa, regest 594a)

Mõlemad käsitlevad Albu mõisa ja veski (alodium et molendinum, Alpie vocata) koos küladega Ambla kihelkonnas Järvamaal loovutamist Liivimaa ordule Lykewalde ja teiste külade vastu.

Friedrich Georg von Bunge paigutab regestides mõlemad viimatinimetatud ürikud Maarja-aasta järgi originaaltekstis nimetatust järgmisse kalendriaastasse (vastavalt 1282 ja 1288, mitte 1281 ja 1287). Leonid Arbusow vaidlustab mõlemad ümberdateerimised ja paigutab ürikud vastavalt 2. (!) jaanuarile 1280 ja 3. veebruarile 1287Leonid Arbusow. Livlands Geistlichkeit vom Ende des 12. bis ins 16. Jahrhundert. Fortsetzung. Jahrbuch für Genealogie, Heraldik und Sphragistik. 1901. Mitau 1902. S. 140..

Viited

Välislingid
Padise abti pitser 1282. aastast

Kategooria:Kärkna abtid